Scharnhorst oli hea süsteemiehitaja ja -analüütik. Oluliste teemade arutamiseks kasutas ta järgmist meetodit: Sõjalise Ühingu liikmed kirjutasid esseid sellistel teemadel nagu taktika, pioneeriasjandus, suurtükid, strateegiad, sõjaajalugu ja topograafia. Nende alusel viidi läbi arutelusid, esitati küsimusi ja otsiti vastuseid. Lisaks oli igal Sõjalise Ühingu liikmel õigus tõstatada teda huvitav teema, kui ta kirjutas selle sedeleile ja postitas vastavasse hääletuskasti. Spetsiaalne komisjon vaatas ettepanekud läbi ja edastas need ühingule. Liikmeid julgustati analüüsima, vastused püüti anda nii kiiresti kui võimalik.